iraklixyz/georgian-wikipedia-cleaned huggingface dataset:
ლეონიდე (ჟვანია)

მიტროპოლიტი ლეონიდე (ერისკაცობაში — ლავრენტი ტიმოთეს ძე ჟვანია; დ. 1 დეკემბერი, 1885, ლეჯიქეთი, ზუგდიდის მაზრა — გ. 14 დეკემბერი, 1964, სოხუმი) — საქართველოს მართლმადიდებელი ეკლესიის მღვდელთმთავარი.

ბიოგრაფია
დაიბადა სასულიერო პირის ოჯახში. პირველდაწყებითი განათლება მიუღია სენაკის სასულიერო სასწავლებელში. 1903-1907 წლებში სწავლობდა სტავროპოლის სასულიერო სემინარიაში, 1907-1911 წლებში ხარკოვის უნივერსიტეტის იურიდიულ ფაკულტეტზე. 1911-1957 წლებში საერო სამსახურშია, როგორც კვალიფიციური სამართალმცოდნე, იურისტი. 1957 წლის 1 თებერვალს სრულიად საქართველოს კათოლიკოს-პატრიარქის მელქისედეკ -ის ლოცვა-კურთხევით თბილისის ალექსანდრე ნეველის სახელობის ეკლესიაში აღიკვეცა ბერად. 3 თებერვალს სიონის საპატრიარქო ტაძარში ხელდასხმულ იქნა მთავარდიაკვნად. 4 თებერვალს დიდუბის ეკლესიაში ხელდასხმულ იქნა მღვდელმონაზვნად. 1957 წლის 15 თებერვალს, მირქმის დღესასწაულზე სრულიად საქართველოს კათოლიკოს-პატრიარქმა, უწმიდესმა და უნეტარესმა მელქისედეკ -მ სინოდის წევრთა მონაწილეობით აკურთხა ცხუმ-აფხაზეთის ეპისკოპოსად.

1958-1959 წლებში ეპისკოპოსი ლეონიდე ასრულებდა საქართველოს კათოლიკოსთან არსებული სინოდის რწმუნებულის მოვალეობას. ეპისკოპოსი ლეონიდე დაჯილდოებული იყო: "რომანოვების სამასი წლის დინასტიის მეფობის მედლით" (1913 წ.). მედლით "1941-1945 წლებში ომში მამაცური შრომისათვის," ხოლო 1958 წელს უწმიდესისა და უნეტარესი მელქისედეკ -ის მიერ კუნკულ-ბარტყულზე თვლებიანი ჯვრით, 1964 წელს წმიდა ნინოს - ორდენით.

1964 წლის 14 დეკემბერს ეპისკიპოსი ლეონიდე გარდაიცვალა სოხუმში. დაკრძალეს 20 დეკემბერს ქუთაისში, არქიელის გორაზე, წმიდა გიორგის სახელობის ეკლესიაში. მის საფლავის ქვას ასეთი წარწერა აქვს: "45 წელი პირნათლად ვემსახურე ამ მიწიერ ქვეყანას მართლმსაჯულების დარგში, ამიერიდან შევუდეგ ქრისტეს, უფალმა მწყოს, გთხოვთ შენდობას." როგორც მისი შვილი, რეჟისორი ამირან ჟვანია იგონებდა: „ეპისკოპოსი ლეონიდე მრევლს ყოველთვის მოძღვრავდა, დიდი სულიერი მოთმინებისაკენ, მოუწოდებდა მათ, ნათელი გონებით გაეკეთებინათ ანალიზი ყოველი გადადგმული ნაბიჯისათვის და ისე ივლოთ ჭეშმარიტების გზაზე, ჰქონოდათ სიმტკიცე სულისა, ებრძოლათ სიმართლისათვის, ჰქონოდათ ღრმა რწმენა, რათა მიეღოთ გადარჩენა სულისა და ხორცისა. ღმერთი მისცემს ყველაფერს ადამიანს და შემდეგ იქნება სულიერი მხედველობა, ხოლო სულიერი სიბრმავე გაქრება... ადამიანის წინამძღოლი ცხოვრებაში არის სინდისი და შეგნება, სინდისი არის დამსჯელი ცუდი ქცევისათვის და დამაჯილდოებელი კარგი საქმისათვის. თუ სინდისი ნორმალურია, ის სახელს და ავტორიტეტს მოუპოვებს ადამიანს. რა არის საშიში ადამიანში? ის, როცა ადამიანი ისეთი სუსტია, რომ ის ხდება ქვენა გრძნობების ბრმა იარაღი, ის ემორჩილება ქვენა გრძნობას და ასრულებს უაზრო სურვილებს, ეს ნიშნავს იმას, რომ გონება სუსტი აქვს და ეს ქვენა გრძნობა ამარცხებს გონებას. სუსტი გონების ადამიანი კი ყოველთვის მონა შემსრულებელია გრძნობებისა. დიდი მიზანი და დიდი ოცნება რომ შესრულდეს, ამას სჭირდება დიდი შრომა და ნებისყოფა, თავისით არაფერი არ კეთდება, ეს არის ჭეშმარიტება, რომელიც ყველა გონიერმა ადამიანმა უნდა იცოდეს. ჩვენ კი ყველა ფხიზლად უნდა ვიყოთ და მტკიცე ნაბიჯით უნდა ვიაროთ წინ, კეთილი მიზნებისაკენ“.
ჩვენი ამბავი

„ჩვენი ამბავი“ — ქართული ტელესერიალი რომელიც ღამის შოუს სტუდიამ გადაიღო სიტკომის ფორმატში, რომლის ჩვენებაც 2013 წლის 14 სექტემბერს დაიწყო ტელეკომპანია იმედის ეთერში და სულ 1 სეზონსა და 31 სერიას მოიცავს. ბოლო სერია 2013 წლის 12 დეკემბერს შედგა.

სიუჟეტი
ეს არის ისტორია წარუმატებელ მწერალზე, რომელიც წერს ამბავს მის მეგობრებზე და ერთადერთ სიყვარულზე. თავგადასავლები და კომედიური სიტუაციები, რომელიც ერთ პატარა ამბავშია გაერთიანებული.

გადაღება
სერიალში მოქმედება ვითარდება თბილისის ერთ-ერთ უბანში. ღამის შოუს სტუდია სერიალისთვის სპეციალურად ამზადებდა დეკორაციას და გადაღებები მიმდინარეობდა სამ სხვადასხვა პავილიონში: გიორგისა და თამუნას სახლში, ზურას სახლში და ბარში. სტუდიის დიზაინს ქმნიდა ვანო ჭელიძე და ქეთი გუჯაბიძე

როლებში
სპეციალურად სერიალისთვის:

რესურსები ინტერნ ოფიციალური გვერდი
არსებურგუ

არსებურგუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 693 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 9 509 ადამიანს შეადგენდა, მოსახლეობის სიმჭიდროვე 58,38 კმ²-ზე. ფართობი 162 875 კმ²-ია.
კაბუ-ვერდი

კაბუ-ვერდი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 927 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 13 823 ადამიანს შეადგენდა, მოსახლეობის სიმჭიდროვე 37,54 კმ²-ზე. ფართობი 368 206 კმ²-ია.
გუარანეზია

გუარანეზია — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 751 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 18 714 ადამიანს შეადგენდა, მოსახლეობის სიმჭიდროვე 63,47 კმ²-ზე. ფართობი 294 828 კმ²-ია.
გუაშუპე

გუაშუპე — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 760 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 49 430 ადამიანს შეადგენდა, მოსახლეობის სიმჭიდროვე 172,59 კმ²-ზე. ფართობი 286 398 კმ²-ია.
იტამოჟი

იტამოჟი — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 10 349 ადამიანს შეადგენდა, მოსახლეობის სიმჭიდროვე 42,47 კმ²-ზე. ფართობი 243 687 კმ²-ია.
ჟაკუი

ჟაკუი — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 7 502 ადამიანს შეადგენდა, მოსახლეობის სიმჭიდროვე 18,33 კმ²-ზე. ფართობი 409 229 კმ²-ია.
ჟურუაია

ჟურუაია — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 9 238 ადამიანს შეადგენდა, მოსახლეობის სიმჭიდროვე 41,92 კმ²-ზე. ფართობი 220 353 კმ²-ია.
მონტი-ბელუ

მონტი-ბელუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 922 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 13 061 ადამიანს შეადგენდა, მოსახლეობის სიმჭიდროვე 31 კმ²-ზე. ფართობი 421 283 კმ²-ია.
მონტი-სანტუ-დი-მინასი

მონტი-სანტუ-დი-მინასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 878 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 21 234 ადამიანს შეადგენდა, მოსახლეობის სიმჭიდროვე 594 632 კმ²-ზე. ფართობი 35,71 კმ²-ია.
მუზამბინიუ

მუზამბინიუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 100 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.

2010 წლის მონაცემებით, მოსახლეობა 20 430 ადამიანს შეადგენდა, მოსახლეობის სიმჭიდროვე 49,84 კმ²-ზე. ფართობი 409 948 კმ²-ია.
კორას ხალხი

კორა — ადგილობრივი ეთნიკური ჯგუფი დასავლეთ-ცენტრალურ მექსიკაში, ნაიარიტის შტატის ელ-ნაიარის მუნიციპალიტეტში; რამდენიმე დასახლება აქვთ მეზობელ ხალისკოს შტატშიც. საკუთარ თავს ისინი ნააირიტეს უწოდებენ, საიდანაც მომდინარეობს შტატ ნაიარიტის სახელიც. 2000 წლის აღწერის მონაცემებით, მექსიკაში 24 390 კორა ცხოვრობდა, რომელთა 67%-თვის კორას ენა მშობლიური ენა იყო.

კორას ხალხს მოყავს სიმინდი, მარცვლეული, ამარანტი, მისდევენ მესაქონლეობას.

ისტორია
კორას ხალხი მთიან არეალში სახლობს, ნაიარიტის შტატში, ხალისკოს, დურანგოსა და საკატეკასის შტატების გასწვრივ. საუკუნეში, ისინი სასტიკად უკრძალავდნენ კათოლიკე მისიონერებს მათ მხარეში ცხოვრებას. ქრისტიანი ინდიელებისა და ესპანური კულტურის ზღვაში ისინი პაგანისტურ კუნძულად რჩებოდნენ. 1716 წელს, წარუმატებელი აღმოჩნდა ესპანელთა ექსპედიცია, რომელიც კორას ხალხზე კონტროლის დამყარებას ისახავდა მიზნად. თუმცა, 1722 წელს ესპანელები კვლავ დაბრუნდნენ და ამჯერად კორა მათ დანებდა. ბევრი მათგანი კათოლიკე გახდა, თუმცა დღემდე შეიმჩნევა პაგანიზტური ჩვეულებები.

რელიგია
ამჟამად, კორას ხალხის რელიგია კოლუმბამდელი რელიგიისა და კათოლიციზმის ერთგავრი სინთეზია.

მათი წინაპრების რელიგიას სამი ღვთაება ჰყავდა. უმაღლესი — მზის ღმერთი ტაუაუ. ხალხს სჯეროდა, რომ დღის მანძილზე ის ცაზე თავის ოქროს ტახტით გადაადგილდებოდა, ღრუბლები კი მისი ჩიბუხის კვამლი იყო. მისი ცოლი ტეტევანი მთვარისა და წვიმის ღვთაებას წარმოადგენდა. მათი შვილი, საუტარი სიმინდისა და შუადღის ღმერთი იყო.

კორას ზოგიერთ მითს აშკარა მესოამერიკული წარმოშობა აქვს. მაგალითად, თქმულებას მეხუთე მზის შექმნის შესახებ.

ენა
კორას ენა უტო-აცტეკურ ენათა ოჯახის კორაჩოლის ენათა შტოს მიეკუთვნება. აქვს ორი დიალექტი — ელ-ნაიარი (აღმოსავლეთით) და სანტა-ტერესა (დასავლეთით).
ნიტროზილაზიდი

ნიტროზილაზიდი — აზოტის არამდგრადი ნაერთი, რომლის ფორმულაა 4. მისი სინთეზი შესაძლებელია რეაქციით ნატრიუმის აზიდსა და ნიტროზილის ქლორიდს შორის დაბალ ტემპერატურაზე:

ის არსებობს მხოლოდ −50 °-ის ქვემოთ და წარმოადგენს გამჭვირვალე ყვითელ მყარ მასას. მოცემული ტემპერატურის ზემოთ ის იშლება აზოტოვან ოქსიდად და მოლეკულურ აზოტად:
დედოფალ მერის პიკი

დედოფალ მერის პიკი — ერთადერთი მთა და მთვლემარე ვულკანი წმინდა ელენე, ამაღლება და ტრისტანი-და-კუნიას ტერიტორიის ტრისტანი-და-კუნიას კუნძულებზე. აბსოლუტური სიმაღლე — 2062 მეტრი (ყველა ბრიტანეთის ზღვისიქითა ტერიტორიების და სამხრეთ ატლანტის ოკეანის უმაღლესი წერტილი). ასაკი — 140—156 ათასი წელი, ტიპის მიხედვით ეკუთვნის ფარისებურ ვულკანებს. თავისი სახელწოდება მწვერვალმა მიიღო მარიამ ტეკელის პატივსაცემად. მთის მწვერვალზე მდებარეობს ვულკანური კრატერი, რომელიც ავსებს პატარა გულის მსგავსი ფორმის კრატერულ ტბას, სიდიდით დაახლოებით 90×70 მეტრი.

დედოფალ მერის პიკის ერთადერთი დოკუმენტალური ამოფრქვევა მოხდა 1961 წლის ოქტომბერში: როდესაც ლავა გადმოიღვარა კუნძულის ჩრდილოეთ ნაწილში, კუნძულის მთელ მოსახლეობა ევაკუირებული იქნა, ამოფრქვევა დამთავრდა 1962 წლის მარტში.

პიკზე ასვლის პირველი დოკუმენტირებული ცდა ეკუთვნის 1793 წელს: მაშინ მწვერვალის დაპყრობას შეეცადა ფრანგი ნატურალისტი ლუი მარი იუბერ დუ პეტი-ტუარი, მაგრამ უშედეგოდ. პირველად მთა დაილაშქრა 1817 წლის დასაწყისში. დღეისათვის დედოფალ მერის პიკის დალაშქვრა შესაძლებელია საკმაოდ ტრივიალური მარშრუტით და სჭირდება 5—10 საათი, მეგზურის გაყოლა აუცილებელია.
ნიკოლოზ ნოსკოვი

ნიკოლოზ ნოსკოვი (; დ. 12 იანვარი, 1956, გჟატსკი, სსრკ) — რუსი მუსიკოსი, მომღერალი და კომპოზიტორი. არის პრემია „ოქროს გრომოფონის“ ოთხგზის მფლობელი.

ბიოგრაფია
ნიკოლოზ ნოსკოვი დაიბადა მუშათა ოჯახში 1956 წლის 12 იანვარს საბჭოთა კავშირის ქალაქ გჟატსკში. მამა, ივან ნოსკოვი მუშაობდა ხორცკომბინატში. დედა, ეკატერინე ნოსკოვა მუშაობდა მშენებლობაზე. ნიკოლოზის გარდა ოჯახში კიდევ ოთხი ბავშვი იყო.

როდესაც ნოსკოვი რვა წლის იყო, ოჯახი საცხოვრებლად ქალაქ ჩერეპოვეცში გადავიდა. ბავშვობიდან შედიოდა თვითშემოქმედე ჯგუფებში. 14 წლის ასაკში მიიღო თავისი პირველი პრემია: ის გახდა ჩრდილოეთ-დასავლეთის რეგიონის საუკეთესო მომღერალი.

აღსანიშნავია, რომ ნოსკოვს არ აქვს მიღებული პროფესიონალური მუსიკალური განათლება. ფორტეპიანოზე, გიტარაზე და დოლებზე დაკვრა. ჯარში მსახურობის დროს უკრავდა საყვირზე.

ნოსკოვი მოღვაწეობის სხვადასხვა პერიოდში მონაწილეობას მუშაობდა სხვადასხვა რუს ან უცხოელ არტისტებთან, როგორებიც არიან ალექსანდრე ზაცეპინი და ედუარდ არტემიევი.

1981 წლიდან ნოსკოვი გამოდიოდა ანსამბლ „მოსკოვში“ რომელთანაც ერთად დავით ტუხმანოვის ხემძღვანელობის ქვეშ 1982 წელს ჩაწერა ალბომი „ნლო“.

1984 წლის გაზაფხულიდან ვიქტორ ვექშტეინის ხემძღვანელობის ქვეშ მუშაობს ანსამბლი „მომღერალი გულების“ მთავარ სოლისტად. 1985 ცდილობს გახდეს ჯგუფ „არიას“ ვოკალისტი.

1987 წლიდან მუშაობდა ჯგუფ „ “-ის სოლისტად და კომპოზიტორად.

1989 და 1990 წლებში როკერ ჯონ ბონ ჯოვისთან და კლაუსომ მაინესთან ერთად ჩაწერა დუეტი.

მისი სიმღერა "" ამერიკული რადიოსადგურების ჩარტებში პირველ ადგილს იკავებდა, ხოლო სკანდინავიაში ის წლის სიმღერად აღიარს. გარდა ამისა, ამ სიმღერის ვიდეოკლიპი -ის ჩარტებში მესამე ადგილზე იყო, ჯგუფის ალბომმა კი ჟურნალ ""-ის 200 ყველაზე გაყიდვადი ალბომის რეიტინგში 81-ე ადგილი დაიკავა, დანიაში კი ის „ოქროს სიმღერა“ გახდა.

1990-იანების დასაწყისში ნოსკოვმა ჯგუფი დატოვა, 1993 წელს დაიწყო სოლო კარიერა, ხოლო 1994 წელს ინგლისურ ენაზე ჩაწერა ალბომი " ", რომელმაც ვერც რუსეთში და ვერც საზღვარგარეთ აღიარება ვერ მოიპოვა.

2002 წელს დააარსა ეთნიკური მუსიკის მხარდაჭერის საქველმოქმედო ფონდი „ველური თაფლი“ .

2011 წელს ტელეგადაცემა „რესპუბლის ღირსებაში“ პოეტ ნიკოლოზ დობრონრავოვის და კომპოზიტორი ალექსანდრა პახმუტოვას სიმღერა „მელოდია“ შეასრულა. გადაცემაში სიმღერამ პირველი ადგილი დაიკავა. იმავე წელს დაასრულა მუშაობა ალბომ „ეს იმად ღირს“ , რომელიც ბოლო ხუთი წლის განმავლობაში მისი პირველი ნამუშევარი იყო. ნოსკოვმა აღნიშნა, რომ მას არ სურდა სიმღერების ბეჭვდა და აღნიშნა, რომ არ უნდა იჩქაროს.

2012 წელს ჩაწერა კიდევ ერთი ალბომი — „უსახელო“ . ჩაწერა ხდებოდა გერმანიაში, პროდიუსერ ჰოსრტ შნებელის სტუდიაში.

ნიკოლოზის ყველაზე ცნობილი სიმღერებია: „მომეცი მე შანსი“, „თოვლი“, „ეს მაგარია“, „პარანოია“, „მე შენ მიყვარხარ“, „მე არ ვარ მოდური“ „ნაკლებზე თანახმა არა ვარ“.

ნიკოლოზი დაქორწინებულია, ჰყავს ქალიშვილი. 2015 წელს, ნიკოლოზ ნოსკოვი ბაბუა გახდა..
ორდუბადის რაიონი

ორდუბადის რაიონი — რაიონი აზერბაიჯანში, ნახიჩევანის ავტონომიურ რესპუბლიკაში. ორდუბადის რაიონი დაარსდა 1930 წელს, ხოლო 1963 წელს რაიონი გაუქმდა და გადავიდა ჯულფის რაიონის შემადგენლობაში. 1965 წლიდან, ორდუბადი დამოუკიდებელი რაიონია. ესაზღვრება სამხრეთით ირანს, ჩრდილოეთით და დასავლეთით სომხეთს და აღმოსავლეთით ჯულფის რაიონს, მოიცავს 972 კმ² ფართობს. რაიონის შემადგენლობაშია 1 ქალაქი, 3 დაბა და 43 სოფელი. ადმინისტრაციული ცენტრი — ქალაქი ორდუბადი.
თავის ტკივილი

თავის ტკივილი — სხვადასხვა დაავადების ყველაზე ხშირი სიმპტომი; უმეტესად ტვინის გარსების, ვენური სინუსებისა და ტვინის სისხლძარღვების ნერვული დაბოლოებების გაღიზიანებისას აღინიშნება. თავის ტკივილს იწვევს თავის ტვინის გარსების ანთებითი დაზიანება, სიმსივნე, თავზურგტვინის სითხის ცირკულაციის მოშლა, ქალასშიგა წნევის მომატება, ჰიპერტონიული დაავადება, ჰიპოტონია, გულ-სისხლძარღვთა ქრონიკული უკმარობა (ტვინის ვენებში სისხლის შეგუბება და სხვა), ინფექცია, ინტოქსიკაცია, აგრეთვე თავის ტვინის მსხვილი სისხლძარღვების პერივასკულარული ნერვული წნულების დაზიანება და სხვა. თავის ტკივილის მიზეზის დასადგენად დიდი მნიშვნელობა აქვს მის ლოკალიზაციას, დაწყების დროს, მიმდინარეობას და თანმხლებ ნიშნებს. აუცილებელია ავადმყოფის ყოველმხრივი (ნევროლოგიური, შინაგანი ორგანოების, თვალის, ყურისა და სხვა) გამოკვლევა. ზოგჯერ დიაგნოზის დასადგენად მიმართავენ ქალას რენტგენოგრაფიას, ელექტროენცეფალოგრაფიას, ანგიოგრაფიას, რეოგრაფიას და სხვა მეთოდებს.

საერთაშორისო კლასიფიკაციის თანახმად, გამოიყოფა 150-ზე მეტი სახის პირველადი და მეორეული თავის ტკივილი. თავის ტკივილის სიხშირე ცვალებადია. ზოგიერთ ადამიანს თუ თავი წელიწადში მხოლოდ ერთხელ ან ორჯერ სტკივა, ზოგი თვეში 15 დღეა თავმტკივანი. ზოგიერთ თავის ტკივილს განმეორებადობა ან კვირაობით და თვეობით გახანგრძლივება ახასიათებს. ტკივილი მსუბუქიც შეიძლება იყოს და ძლიერიც, თან ახლდეს გულისრევის შეგრძნება, ზემგრძნობელობა სინათლის ან ხმაურის მიმართ, რაც ტკივილის მიზეზზეა დამოკიდებული. რომელიც სისხლძარღვოვანი წარმოშობის თავის ტკივილია. თავის ტვინში დაქსაქსული სისხლძარღვის კედლებში არსებული ნერვული ბოჭკოების გააქტიურება სისხლძარღვების დროებით შევიწროებას იწვევს, სისხლის ნაკადი მცირდება და, შესაბამისად, ტვინი ვეღარ იღებს საკმარის ჟანგბადს. მკურნალობის გარეშე შეტევა 4-დან 72 საათამდეც კი გრძელდება.

თავის ტკივილის კლასიფიკაცია
პირველადი თავის ტკივილები:
შაკიკი
დაძაბული ტიპის თავის ტკივილი
კლასტერული (ჯგუფური) თავის ტკივილი და სხვა ტრიგემინალური ავტონომიური ცეფალგიები
სხვა პირველადი თავის ტკივილები
მეორადი თავის ტკივილები
კრანიალური ნევრალგიები, ცენტრალური და პირველადი სახის ტკივილი და სხვა თავის ტკივილები
ნაიტინგეილი (კუნძული)

ნაიტინგეილი (ანუ ბულბულის კუნძული, ) — პატარა კუნძული (ფართობი 3,2 კმ²) ტრისტანი-და-კუნიას არქიპელაგში, შედის ბრიტანეთის ზღვისიქითა ტერიტორიების წმინდა ელენე, ამაღლება და ტრისტანი-და-კუნიას შემადგენლობაში.

გეოგრაფია
მიდლის და სტოლტენჰოფის მომცრო კუნძულებით (თითოეულის ფართობი დაახლოებით 0,1 კმ²) და იქვე მყოფი კლდეებით ქმნის ჯგუფს, რომელსაც ჰქვია ნაიტინგეილის კუნძულები.

კუნძულის ჩრდილოეთით მდებარეობს ორი მთა, სიმაღლით 335 და 295 მეტრი ზღვის დონიდან.

ნაიტინგეილის კუნძულები ცნობილია, როგორც ბევრი ზღვის ფრინველის ბინადრობის ადგილი (მილიონზე მეტი პოპულაცია). კუნძულებზე ბინადრობს ყვითელნისკარტიანი ალბატროსების ერთ-ერთი ყველაზე უფრო დიდი პოპულაცია. ნაიტინგეილის და ინაკსესიბლეს კუნძულები — მეკლდეური პინგვინის ბინადრობის ერთ-ერთი იშვიათი ადგილია.

მოსახლეობა
კუნძული დაუსახლებელია, მაგრამ მას ხშირად სტუმრობენ სამეცნიერო ექსპედიციები. ტურისტების სტუმრობა საკმაოდ იშვიათობაა.
ბეილივიკი

ბეილივიკი — ბეილიფის იურუსდიქციის სფერო დიდ ბრიტანეთში. ტერმინს ასევე იყენებენ იმ ტერიტორიებზეც, რომლებიც არ არიან ბეილივიკები და რომლებზეც შერიფის ფუნქციებს ასრულებენ სამეფო ხელისუფლების მიერ დანიშნული ბეილიფები. დღეისათვის ტერმინი ძირითადად გამოიყენება ცერემონიალური დანიშნულებით.

ტერმინი წარმოიშვა ძველფრანგული სიტყვა ბალისაგან . ბალი შუა საუკუნეების საფრანგეთში იყო მეფის წარმომადგენელი ბაილიაჟე-ში, რომელსაც ჰქონდა სასამართლო ხელისუფლება და ასრულებდა კონტროლის ფუნქციას ადგილობრივ ადმინისტრაციაზე. სამხრეთ საფრანგეთში ბალის ანალოგი იყო სენეშალი. ბაილიაჟეების ადმინისტრაციული ქსელი შეიქმნა საუკუნეში შუასაუკუნეების ფისკალურ (სასამართლო) ან საბაჟო (, აქედანაა დასახელებაც) რაიონების საფუძველზე.

ბეილივიკი ასევე იყო ტევტონთა ორდენის ტერიტორიული ერთეული.

ინგლისურ ენაში ფრანგული ენის საფუძველზე დაემატა ანგლო-საქსონური სუფიქსი -, რომელიც სოფელს აღნიშნავდა. ახალ ტერმინს უნდა განესაზღვრა სოფლის ოლქის ბეილიფი — მისი პასუხისმგებლობის ფაქტობრივი ტერიტორია. საუკუნეში ამერიკაში ამ სიტყვას იყენებდნენ, როგორც მოღვაწეობის სფეროს, პასუხისმგებლობის, ცოდნის მეტაფორას.

დღეს ტერმინს იყენებენ ნორმანდიის კუნძულები მიმართებაში, რომლებიც ადმინისტრაციული მიზნით დაჯგუფებულია ორ ბეილივიკში:
ჯერზის ბეილივიკი, რომელიც თვითონ კუნძულ ჯერზის გარდა მოიცავს დაუსახლებელ მომცრო კუნძულებს: მენკიე და ეკრეუ;
გერნზის ბეილივიკი, რომელსაც მიეკუთვნება თვითონ კუნძული გერნზი და მის გარშემო არსებული მომცრო კუნძულები: სარკი, ოლდერნი, ბრეკუ, ჰერმი, ჯეტუ და ლიჰუ.

თითოეული ბეილივიკი იმართება საკუთარი ბეილიფის მიერ.
ამსტერდამის რაიონები

ამსტერდამის რაიონები — ნიდერლანდების დედაქალაქი ამსტერდამი იყოფა 8 ძირითად რაიონად. თითოეულ რაიონს მართავს პირდაპირი წესით არჩეული რაიონული კომიტეტი . ამსტერდამში პირველი რაიონი დაარსდა 1981 წელს. ბოლო რაიონი, რომელსაც 2002 წელს მიენიჭა რაიონის სტატუსი იყო ამსტერდამ-სენტრუმი. რაიონების არსებული სისტემა მოიცავს ამსტერდამის მთელ ტერიტორიას. რაიონების მოსახლეობა არის დაახლოებით 80 000-დან 140 000 მოსახლემდე.

რაიონების სია
2010 წლიდან ამსტერდამში არის რვა რაიონი:

ამსტერდამ-სენტრუმი
ამსტერდამ-ნორდი
ამსტერდამ-ნიუ-ვესტი
ამსტერდამ-ოსტი
ამსტერდამ-ვესტი
ვესტპორტი
ამსტერდამ-ზეიდი
ამსტერდამ-ზეიდოსტი
განის გერბი

განის გერბი — განის ეროვნული სიმბოლო დროშასთან და ჰიმნთან ერთად.

შეიმუშავა ცნობილმა განელმა არტისტმა ამონ კოტეიმ, რომელიც 1957 წლის 4 მარტს განის ოფიციალურ სიმბოლიკად იქცა.

აღწერა
ზედა მარცხენა მხარეს გამოსახულია ხმალი, რომელსაც იყენებდნენ წარჩინებულები ცერემონიალებზე. ეს არის სიმბოლო განის ტრადიციული ავტორიტეტების.
მარჯვენა მხარეს გამოსახულია ოსუს ციხე, რომელიც სიმბლოა პრეზიდენტის რეზიდენციის და გამოხატავს განის სახელმწიფოებრიობას.
მესამე ნაწილში გამოსახულია კაკაოს ხე, რომელიც განის ეკონომიკისა და სოფლის მეორნეობის მთავარი სიმდიდრეა.
მეოთხე ბოლო ნაწილში გამოსახულია ოქროს საბადო, რომელიც განის სამრეწველო და ბუნებრივი რესურსების მაჩვენბელია.
ცენტრში ლომი და მწვანე წმინდა გიორგის ჯვარი წარმოადგენს განის ერთობისა და თანამეგობრობის სიმბლოს.
გერბი შედგება წითელი, მწვანე და ყვითელი ფერებისგან, რომელსაც განის ეროვნული დროშაც ატარებს.
ფარზე აღმართული ხუთქიმიანი ვარსკვლავი არის აფრიკის თავისუფელბის სიმბლო.
ორი არწივი არის სიძლიერის სიმბოლო, რომლებიც იცავენ განის დევიზს „თავისუფლება და სამართლიანობა“.
არტემ იაშვილი

არტემ იაშვილი (დ. 1 იანვარი, 1886 — გ. 1970) — ქართველი პუბლიცისტი და სამხედრო მოღვაწე.

ბიოგრაფია
საქართველოს დემოკრატიული რესპუბლიკის სამხედრო დაცვის მონაწილე, გვარდიის სამხედრო საბჭოს წევრი, გვარდიის რაჭის სამხედრო საბჭოს თავმჯდომარე, რევოლუციამდე პასპორტი ჰქონდა ყალბი არსენ ივანეს ძე იაშვილის სახელზე. მისი მოგონებები დაიბეჭდა ჟურნალ „მნათობში“ 1991. დაბადების წელი მეტრიკული ამონაწერით არის 1886 წლის 1 იანვარი. სინამდვილეში 1885 წლის „აღდგომის შაბათს".
მარაპის მთა

მარაპის მთა (მინანგ. ; აგრეთვე ცნობილი როგორც მერაპი ან ბერაპი) — კომპლექსური ვულკანი დასავლეთ სუმატრაზე, ინდონეზიაში. მისი სახელი ცეცხლის მთას ნიშნავს და წარმოადგენს კუნძულ სუმატრის ყველაზე აქტიურ ვულკანს. მდებარეობს ზღვის დონიდან 2 891,3 მეტრზე. მთის გარშემო მდებარეობს რამდენიმე ქალაქი და სოფელი, მათ შორის ბუკიტინგი, პადანგ-პანჯანგი და ბატუსანგკარი.

ლეგენდის თანახმად, ამ მთაზე პირველად დასახლდა მინანგკაბაის ხალხი, მას შემდეგ რაც მათი გემი აქ გაჩერდა; გადმოცემის თანახმად, ამ დროისთვის მთა კვერცხის ზომის ყოფილა და გარშემო წყლით გარშემორტყმული. რეგიონში მრავლად არის საფლავის ქვები, რომლებიც მთისკენ მიემართება, რაც მის კულტურულ მნიშვნელობაზე მიუთითებს.

2011 წლის 3 აგვისტოდან, ინდონეზიის ვულკანოლოგიისა და გეოლოგიურ კატასტროფათა შემცირების ცენტრმა მთაზე განგაშის მაჩვენებელი სისტემა დაამონტაჟა.
გიურლევიქის ჩანჩქერი

გიურლევიქის ჩანჩქერი — ჩანჩქერი თურქეთში. მდებარეობს ერზინჯანიდან სამხრეთ-აღმოსავლეთით 29 კილომეტრში.

1950-1953 წლებში სახელმწიფო ჰიდრავლიკურმა სამსახურმა მის ქვედა დინებაში ააგო ჰიდროელექტროსადგური, რომელიც გამოიმუშავებდა 3 040 კვ-ს. გიურლევიქის ჩანჩქერი ტრავენტინების პლატფორმაზე მოედინება დაქსაქსულად.
აწინკნური ენა

აწინკნური ენა (ბოშური ენა, ) — აწინკნების, ბოშების ენა. განეკუთვნება ინდოევროპულ ენათა ოჯახის ინდური ჯგუფის ახალინდურ ენათა შტოს. ამ ენათაგან ყველაზე ახლოს დგას ჰინდი ენასთან. მას შემდეგ, რაც აწინკნებმა (ბოშებმა) ინდოეთი დატოვეს, მიგრაციის კვალობაზე ფონეტიკაში, მორფოლოგიასა და სინტაქსში შეიჭრა უცხოენოვანი ელემენტები, რამაც შეაპირობა ძლიერი დიალექტური დიფერენციაცია: თანამედროვე აწინკნურ ენას იმდენივე დიალექტი აქვს, რამდენ ქვეყანაშიც მოუხდათ აწინკნებს მეტნაკლებად ხანგრძლივი ცხოვრება; გამონაკლისს შეადგენენ ლულები (შუა აზიაში) და საკუთრივ ბოშები (სომხეთში), რომლებმაც თითქმის მთლიანად დაივიწყეს დედაენა. მიუხედავად ამისა, აწინკნურ ენას დაუცავს უძველესი ლექსიკა, რითაც იგი აერთიანებს არა მარტო მრავალრიცხოვან დიალექტებს, არამედ ავლენს დიდ სიახლოვეს ინდოეთში გავრცელებულ ახლომონათესავე ენებთანაც. აწინკნური ენის კვლევა დიდ მეცნიერულ ინტერესს იწვევს ენათა მიგრაციისა და ენათა შერევის შესწავლის თვალსაზრისით.